Likatsin xliaktum. Ja'e limapakg'sin na makgpuntuminan ixlipuntsu, chu xa lankga litakni na tlawakan tachiwin xlakata na makikan chu natlawakan namakikanan nak liwakg Xtapakgsittachixkuwit; chu la wan nemá tapakgsi xla Talak'sakgne xa lak Pulataman, nemá xla nataukan xalitapakgsitkan, ni tatsukukgoy mapakgsinan asta chi ixlikilhmaktum xpápa Mayo kata 1917 nak jaé lipulhká kilhtamakú na Tawila xalitakaknin xla Limakantaxtuninanin xalima pakgsinanin chu namasta ixtachiwin xlá lakchixkuwin nemà talaksakgawakalh nak xalakatsu xa Lankga Mapkgsina xa lak katilankga Pulataman.
Nak xa talakgsakgne nemà tlan limatasikanan la wan likatsin xa astan, ni mapakgsi xla litapitsin V xlá Likatsin 82 ni para wà, nawan ni xalimakuaniyan para na xlá lakkxtlawananintapaksit usu xtalákaxtlawanintapaksit, natawilayachá chu xaskujma nak Puliakgawanin Lilakatum, watiya nemá ni ixmapakgsi xa tliwakge na xakilhpulakni Pulákalhkayawan; na ni nawan ni limatlanikan xlakata na talakslhkayawanikanan xalipuntsu Limakantax Tuninanin Tamakxtumit, xa makaskujnilimaktayan, chu xa ktsu liskujnilimaktayan xa Pulataman, watiyá jaé na tapanu xa taskujut nak chichini akxni taxtu xa limatasin.